অলিম্পিকে মাল্টা
মাল্টার অলিম্পিক গেমসে অভিষেক হয় ১৯২৮ সালে এবং এরপর মাল্টা ১৫টি গ্রীষ্মকালীন ও ১টি শীতকালীন অলিম্পিক গেমসে অংশগ্রহণ করেছে। শীতকালীন অলিম্পিক গেমসে মাল্টা প্রথম অংশগ্রহণ করে ২০১৪ সালে। ২০১২ গ্রীষ্মকালীন অলিম্পিক গেমস পর্যন্ত মাল্টার ক্রীড়াবিদগণ কোন পদক জিততে পারেনি। মাল্টার জাতীয় অলিম্পিক কমিটি ১৯২৮ সালে গঠিত হয় এবং ১৯৩৬ সালে আন্তর্জাতিক অলিম্পিক কমিটির স্বীকৃতি পায়।